На основу члана 52. став 2. Закона о јавним предузећима („Службени гласник РС“ број 15/2016), члана 32. Закона о локалној самоуправи („Службени гласник РС“број 129/2007, 83/2014 - други закон, 101/2016 - други закон и 47/2018) и члана 41. и 138. Статута општине Владичин Хан („Службени гласник Пчињског округа“, број 21/2008 и 8/2009 и Службени гласник града Врања“, број 11/2013, 5/2017 и 14/2017), Скупштина општине Владичин Хан на седници која је одржана дана 16.12.2018.године, доноси

**РЕШЕЊЕ О ПРЕСТАНКУ ФУНКЦИЈЕ**

**ВРШИОЦА ДУЖНОСТИ ДИРЕКТОРА ЈАВНОГ ПРЕДУЗЕЋА ЗА КОМУНАЛНО УРЕЂЕЊЕ ВЛАДИЧИН ХАН**

**I**

**ДРАГАНУ ДИМИТРИЈЕВИЋУ**, дипломираном економисти из Владичиног Хана, престаје функција вршиоца дужности директора Јавног предузећа за комунално уређење Владичин Хан, ступањем на дужност директора именованог по спроведеном јавном конкурсу.

**II**

Ово Решење ступа на снагу даном доношења и објавиће се у „Службеном гласнику Града Врања“

**Образложење**

 Правни основ за доношење овог решења садржан је у одредбама члана 52. Закона о јавним предузећима („Службени гласник РС“ број 15/2016), члана 32. Закона о локалној самоуправи („Службени гласник РС“број 129/2007, 83/2014 - други закон и 101/2016 - други закон, 47/18) и члана 41. и 138. Статута општине Владичин Хан („Службени гласник Пчињског округа“, број 21/2008 и 8/2009 и Службени гласник Града Врања“, број 11/2013,5/2017 и 14/2017).

 С обзиром да је у складу са Законом о јавним предузећима спроведен конкурс за именовање директора Јавног предузећа за комунално уређење Владичин Хан, а да је у складу са чланом 52. Закона о јавним предузећима, вршилац дужности именован до именовања директора јавног предузећа по спроведеном конкурсу, на предлог овлашћеног предлагача, у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

**Поука о правном средству:**  Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

 **ВЛАДИЧИН ХАН**

**БРОЈ: 06-175/12/18-I**

 **ПРЕДСЕДНИЦА**

 **Данијела Поповић**